cyanic-selkie/wikianc huggingface dataset:
Ιράκ
Πόλεμος του Κόλπου (1990-1991)
Ακολούθως, στο εσωτερικό της χώρας ξέσπασε εμφύλιος πόλεμος, αλλά τελικά ο Χουσεΐν επανέκτησε τον έλεγχο του Νότιου Ιράκ από τους σιίτες και ανακατέλαβε το Κιρκούκ. Ο Γενικός Γραμματέας του ΟΗΕ πρότεινε τη συγκρότηση και ανάπτυξη ειδικής ειρηνευτικής δύναμης 1.440 ανδρών κατά μήκος των συνόρων Ιράκ-Κουβέιτ και το Συμβούλιο Ασφαλείας ενέκρινε ομόφωνα την πρόταση αυτή. Παράλληλα η Διεθνής Αμνηστία κατήγγειλε βασανιστήρια στη διάρκεια της κατοχής του Κουβέιτ.
Εισβολή του 2003
thumb|right|270px|Η εκθεμελίωση του αγάλματος του Σαντάμ Χουσεΐν (Απρίλιος 2003, Βαγδάτη) Το 2001, η αμερικανική κυβέρνηση του Τζωρτζ Μπους τζούνιορ, μετά και τα τρομοκρατικά χτυπήματα της 11ης Σεπτεμβρίου 2001, κατηγόρησε ευθέως το Ιράκ ότι διαθέτει όπλα μαζικής καταστροφής. Ύστερα από σχετικό τελεσίγραφο, το Ιράκ επέτρεψε την είσοδο επιτροπής ελέγχου και αφοπλισμού του ΟΗΕ (UNMOVIC). Παρόλο όμως που η επιτροπή σε αρχική της αναφορά δεν επιβεβαίωσε την ύπαρξη τέτοιων οπλικών συστημάτων, στις 20 Μαρτίου 2003, οι ΗΠΑ, το Ηνωμένο Βασίλειο, η Αυστραλία και η Πολωνία, εισέβαλαν στη χώρα (Επιχείρηση «Σοκ και δέος»). Το Ιράκ τελικώς κατελήφθη χωρίς ιδιαίτερη αντίσταση την 1η Μαΐου της ίδιας χρονιάς και ο Σαντάμ Χουσεΐν αρχικώς διέφυγε, συνελήφθη όμως αργότερα, δικάστηκε, καταδικάστηκε σε θάνατο και εκτελέστηκε.
Σύγχρονο Ιράκ
Οι ΗΠΑ με την ολοκλήρωση της εισβολής όρισαν προσωρινή Συμμαχική Αρχή υπό τον Πωλ Μπρέμερ για τη διακυβέρνηση της χώρας, ενώ από τον Ιούλιο του 2004 ανέλαβε κυβέρνηση αποτελούμενη από ιρακινούς εκπροσώπους, οι οποίοι ήταν φιλικά προσκείμενη προς τα συμφέροντα των Ηνωμένων Πολιτειών. Η αποσταθεροποίηση της χώρας από τον πόλεμο ωστόσο άφησε πίσω της μια σειρά μακροχρόνιων προβλημάτων, καθώς η νέα κυβέρνηση αποδείχτηκε ανίκανη να αποκαταστήσει την ειρήνη. Η αμερικανική εισβολή δημιούργησε ισλαμικά κινήματα και εδραίωσε την ιδέα του ιερού πολέμου ("τζιχάντ") σε μεγάλο μέρος του πληθυσμού που είδαν τη χώρα τους να περνάει τα πάνδεινα λόγω του πολέμου, ενώ τα επόμενα χρόνια το καθεστώς αποσάθρωσης που υπήρχε στη χώρα τα επέτρεψε αργά και σταθερά να γιγαντωθούν, με αποκορύφωμα την εδραίωση της Νταές (Ισλαμικό Κράτος). Το 2005 οι Κούρδοι απέκτησαν αυτονομία, κοινοβούλιο και έτσι μπορούσαν να περάσουν νόμους σε αρκετά ζητήματα. 2006, ο Νούρι αλ-Μαλίκι εκλέχτηκε πρωθυπουργός και διαδέχτηκε τον Ιμπραήμ αλ-Τζααφάρι. Πάντως, και στα χρόνια μετά την αμερικανική εισβολή στη χώρα, η οικονομία συνέχισε να βρίσκεται σε άσχημη κατάσταση, με τα εργοστάσια να υπολειτουργούν, τη διαφθορά να είναι υψηλή, όπως και ο πληθωρισμός, αποτέλεσμα που το 2006 αποδιδόταν και στα εσωτερικά προβλήματα ασφαλείας της χώρας.
Στις 15 Δεκεμβρίου 2011, ολοκληρώθηκε έπειτα από εννέα χρόνια, η αμερικανική στρατιωτική παρουσία στο Ιράκ αφήνοντας ολοκληρωτικά την ευθύνη της ασφάλειας στις Αρχές του Ιράκ. Αποχώρησαν σχεδόν όλοι οι Αμερικανοί στρατιώτες, αφήνοντας πίσω μόνο 200 άτομα σε συμβουλευτικό ρόλο. Ο ανηλεής ανταρτοπόλεμος κόστισε στις Η.Π.Α. 4.500 νεκρούς και 30.000 τραυματίες στρατιώτες. Ο ιρακινός στρατός το 2011 με 2014 είχε δαπανήσει 41.6 δισεκατομμύρια δολάρια για τους 350.000 στρατιώτες, ωστόσο έχασε με μεγάλη ευκολία υπέρ των τζιχαντιστών αρκετά εδάφη.
Η περίοδος 2014-2017 χαρακτηρίστηκε από μια νέα κυβερνητική κρίση και εμφύλιο πόλεμο στο Ιράκ, καθώς η τρομοκρατική οργάνωση Ισλαμικό Κράτος. Οι πηγές της οργάνωσης ανάγονται στο 1999 όταν ιδρύθηκε σαν σύμμαχος στην Αλ Κάιντα, αλλά αργότερα αυτονομήθηκε από αυτή. Η οργάνωση αυτή ενισχύθηκε από την απόσυρση των στρατευμάτων των ΗΠΑ και τον συριακό εμφύλιο πόλεμο, με αποτέλεσμα να καταλάβει, ιδίως μετά το 2014, αρκετά εδάφη και στις δύο χώρες, με σημαντικότερη πόλη τη Μοσούλη που ανακατελήφθη στις 9 Ιουλίου 2017. Η σύγκρουση αυτή οδήγησε σε προσφυγική κρίση το 2015 από την Συρία και το Ιράκ, αν και εκατοντάδες χιλιάδες Σύριοι πρόσφυγες έφυγαν ήδη από το 2011 όταν ξέσπασε ο πόλεμος στη Συρία. Η οργάνωση παράλληλα χρηματοδοτούνταν από το παράνομο εμπόριο φυσικών πόρων και από διάφορες κυβερνητικές και ιδιωτικές πηγές στις γύρω χώρες. Το Ισλαμικό Κράτος έχει κατηγορηθεί για γενοκτονία έναντι της μειονότητας των Γεζίντι και για άλλες παραβιάσεις ανθρωπίνων δικαιωμάτων.
Στις 25 Σεπτεμβρίου 2017 οι αρχές στο Ιρακινό Κουρδιστάν διεξήγαγαν δημοψήφισμα ανεξαρτησίας στα εδάφη που έλεγχαν οι ίδιες, αν και οι γύρω χώρες (εκτός του Ισραήλ, που έχει μια μακροπρόθεσμη εχθρότητα με το Ιράν μετά την ισλαμική επανάσταση το 1979) ήταν κατά του δημοψηφίσματος για λόγους όπως ο φόβος αποσταθεροποίησης του Ιράκ σε μια περίοδο όπου το Ισλαμικό Κράτος ήταν ακόμα δύναμη που ήλεγχε εδάφη στη χώρα, αλλά και λόγω του γεγονότος ότι ένα κουρδικό κράτος θα έθετε προηγούμενο εξέγερσης των Κούρδων οδηγώντας στην αλλαγή των συνόρων σε αρκετές χώρες. Το δημοψήφισμα εν τέλει πέρασε με 93.7%, αλλά δεν δημιουργήθηκε ανεξάρτητο κουρδικό κράτος. Σύμφωνα με άρθρο της Καθημερινής, ο στόχος του δημοψηφίσματος ήταν περισσότερο να γίνει μοχλός πίεσης για το κουρδικό ζήτημα αλλά και για να ενισχύσει τις πιθανότητες εκλογής του επί δώδεκα χρόνια προέδρου της κουρδικής κυβέρνησης Μασούντ Μπαρζανί, παρά για να ξεκινήσει ο δρόμος προς την ανεξαρτησία. Το δημοψήφισμα μάλιστα, οδήγησε αργότερα στην ανακατάληψη της Κερκούκ και την επιστροφή του Ιρακινού Κουρδιστάν στα προ του 2014 σύνορα.
Στις 3 Ιανουαρίου 2020 αμερικανικό μη επανδρωμένο όχημα προέβη στη δολοφονία του Ιρανού διοικητή των δυνάμεων Κουντς της Ιρανικής Επαναστατικής Φρουράς, Κασέμ Σοϊλεμανί, στο Ιράκ, σαν αντίποινα για το ιρανικό χτύπημα στην αμερικανική πρεσβεία στη Βαγδάτη μια βδομάδα πριν.
Γεωγραφία
Το βορειοανατολικό Ιράκ είναι περιοχή ορεινή, συνέχεια της Αρμενίας. Το τμήμα της Μεσοποταμίας είναι ένα λεκανοπέδιο από εύφορες πεδιάδες και αποτελεί το μεγαλύτερο μέρος της χώρας. Το υπόλοιπο τμήμα του Ιράκ είναι ερημικό ή στεπώδες (προέκταση της συριακής ερήμου).
Το βόρειο Ιράκ έχει ψυχρό κλίμα και αρκετές βροχές, εξαιτίας τού ότι είναι ορεινό. Όμως γενικά το κλίμα του Ιράκ είναι ζεστό και ξηρό. Η περιοχή της Βαγδάτης, αν και βρίσκεται στην εύκρατη ζώνη (στο ίδιο ύψος περίπου με την Κρήτη) είναι το μέρος του κόσμου με την ψηλότερη θερμοκρασία (φτάνει συχνά τους 50 °C το καλοκαίρι). Λίγες βροχές πέφτουν, αλλά τόσο απότομες και ραγδαίες, που ο Τίγρης και ο Ευφράτης, τα δύο μεγάλα ποτάμια της δυτικής Ασίας, πλημμυρίζουν συχνά. Οι ποταμοί αυτοί πηγάζουν από τον αρμενικό Ταύρο και τον Αντίταυρο. Η σημασία των δύο αυτών ποταμών για το Ιράκ είναι πάρα πολύ μεγάλη, γιατί μόνο απ' αυτούς προέρχεται η άρδευση των μεγάλων πεδιάδων.
Ο Τίγρης και ο Ευφράτης τελικά συνενώνονται και σχηματίζουν τον ποταμό Σατ αλ-Άραμπ, που χύνεται στον Περσικό Κόλπο, σχηματίζοντας μεγάλο δέλτα, ένα από τα πιο εύφορα της γης.
Το Ιράκ είναι χώρα γεωργική και κτηνοτροφική. Οι καλλιεργήσιμες εκτάσεις βρίσκονται κυρίως στην περιοχή της Μεσοποταμίας. Καλλιεργούνται δημητριακά, μπαμπάκι, λαχανικά, ρύζι και υπάρχουν και χουρμαδιές. Σχετικά με την κτηνοτροφία, εκτρέφονται αιγοπρόβατα, αλλά και βόδια, άλογα (αραβικές ράτσες αλόγων) και καμήλες.
Δημογραφία
thumb|280px|Η ανάπτυξη του πληθυσμού (1961-2003) από στοιχεία του FAOSTAT (πληθυσμός σε χιλιάδες) Ο πληθυσμός της χώρας είναι 43.324.000 κάτοικοι (2023). Ο ρυθμός αύξησης του πληθυσμού είναι 2,16% (εκτίμηση 2020). Ρυθμός γεννήσεων 25,7 γεννήσεις/1.000 πληθυσμού και θανάτου 3,9 θάνατοι/1.000 πληθυσμού (εκτίμηση 2020). Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 72,4 χρόνια (69,9 χρόνια οι άνδρες και 75,0 οι γυναίκες).
Εθνοτικές ομάδες
Άλλοι πληθυσμοί που διαμένουν στο Ιράκ είναι Τσετσένοι, ενώ στο νότιο Ιράκ υπάρχει κοινότητα Ιρακινών αφρικανικής καταγωγής ως αποτέλεσμα του δουλεμπορίου του Ισλαμικού Χαλιφάτου κατά τον 9ο αιώνα με την πόλη της Βασόρας να είναι το επίκεντρο.
Γλώσσες
Τα αραβικά είναι η γλώσσα την οποία χρησιμοποιεί το μεγαλύτερο μέρος του πληθυσμού, ενώ τα κουρδικά ομιλούνται από το περίπου 10 με 15% του πληθυσμού. Άλλες γλώσσες, είναι τα τουρκικά και η νεο-αραμαϊκή γλώσσα των Ασσυρίων, οι οποίες έχουν ένα ποσοστό 5%. Ακόμα μικρότερες ομάδες γλωσσών συνιστούν τα μανδαϊκά, σαμπάκι, αρμένικα, κιρκασιανά, και τα περσικά. Τα αραβικά, κουρδικά, περσικά και αζέρικα γράφονται με την αραβική γραφή, η νεο-αραμαϊκή γλώσσα με τη συριακή, και τα αρμένικα με την αρμένικη γραφή.
Πριν την αμερικανική εισβολή του 2003, τα αραβικά ήταν η μόνη επίσημη γλώσσα. Από τον Ιούνιο του 2004 επίσημη γλώσσα έγιναν και τα κουρδικά, ενώ τα νεο-αραμαϊκά και τα τουρκμένικα έγιναν αναγνωρισμένες τοπικές γλώσσες. Επιπρόσθετα, προβλέπεται πως η οποιαδήποτε περιοχή μπορεί να προωθήσει μια γλώσσα ως αναγνωρισμένη εφόσον η πρόταση περάσει επιτυχώς από δημοψήφισμα.
Θρησκεία
Η πλειοψηφία των κατοίκων του Ιράκ είναι μουσουλμάνοι, με το ποσοστό τους να υπολογίζεται στο 95% του συνολικού πληθυσμού, και να αποτελείται από 65% Σιίτες και 35% Σουνίτες, ή 51% Σιίτες, 42% Σουνίτες, και 5% απλώς να αναφέρουν πως είναι Μουσουλμάνοι σύμφωνα με άλλη έρευνα. Στο Ιράκ βρίσκονται 2 από τις ιερότερες τοποθεσίες των Σιιτών, η Νατζάφ και η Καρμπάλα.
Kinder Bueno
Μόλυνση από αρωματικούς υδρογονάνθρακες ορυκτελαίων
Η Ευρωπαϊκή Αρχή για την Ασφάλεια των Τροφίμων (ΕΑΑΤ) διαπίστωσε ότι η σοκολάτα ήταν μολυσμένη με υψηλά επίπεδα αρωματικών υδρογονανθράκων ορυκτελαίων (MOAH), μια πιθανή καρκινογόνο ουσία. Η μόλυνση από υδρογονάνθρακες προκαλείται συχνά από τεχνικές επεξεργασίας σιτηρών ή εισάγεται στα τρόφιμα από τη συσκευασία του προϊόντος. Η Ferrero, μητρική εταιρεία του Kinder, διαφώνησε με το εύρημα της ΕΑΑΤ και δήλωσε ότι όλα τα προϊόντα περιέχουν κάτω από τα μέγιστα επίπεδα για ανθρώπινη κατανάλωση. Άλλα κοινά προϊόντα σοκολάτας βρέθηκαν να περιέχουν παρόμοια ή υψηλότερα επίπεδα μόλυνσης.
Εξωτερικοί σύνδεσμοι
Κατηγορία:Εμπορικά σήματα της Ferreto SpA Κατηγορία:Ράβδοι σοκολάτας
Ιράκ
Θρησκεία
Ο πληθυσμός των Σουνιτών υπέστη σημαντικές διακρίσεις από τη Σιιτική κυβέρνηση μετά την πτώση του Σαντάμ Χουσεΐν το 2003 (επί διακυβέρνησης του το καθεστώς ήταν σουνιτικό), παρά τις διαψεύσεις της κυβέρνησης του Νουρί αλ Μαλίκι.
Ένα μικρό ποσοστό των κατοίκων είναι χριστιανοί, περίπου 250.000, κυρίως Ασσύριοι χριστιανοί η οποία έχουν μακρόχρονη παρουσία στη χώρα ενώ υπάρχουν και λίγοι Αρμένιοι και ελληνορθόδοξοι. Παλαιότερα το ποσοστό αυτό ήταν μεγαλύτερο (5%) και οι χριστιανοί έφταναν το 1.400.000 αλλά τα τελευταία χρόνια πολλοί επέλεξαν να μεταναστεύσουν από τη χώρα για να γλυτώσουν από τις διακρίσεις που υφίσταντο επί δεκαετίες και τον εμφύλιο πόλεμο που προέκυψε μετά την αμερικανική εισβολή στη χώρα. Άλλα χριστιανικά δόγματα είναι αυτά της Χαλδαιακής Καθολικής Εκκλησίας, Ασσυριακής Εκκλησίας της Ανατολής, Ασσυριακής Πεντηκοστιανής Εκκλησίας, και της Συριακής Ορθόδοξης Εκκλησίας. Ένα μέρος από τους χριστιανικούς πληθυσμούς που είχαν φύγει από τη χώρα, άρχισαν να επιστρέφουν στις κουρδικές αυτόνομες περιοχές του Ιρακινού Κουρδιστάν.
Υπάρχουν επίσης οι μικρές εθνοθρησκευτικές μειονότητες των Μανδαίων, Σαμπάκων, Γιαρσάν, και των Γιαζίντι, ενώ οι Εβραίοι του Ιράκ, οι οποίοι το 1941 αριθμούσαν 150.000 άτομα, έχουν σχεδόν ολοκληρωτικά εγκαταλείψει τη χώρα.
Αστικές περιοχές
Πρωτεύουσα του Ιράκ είναι η Βαγδάτη (7.216.040 κατ. το 2011), πόλη καθαρά ανατολίτικη που μόλις τώρα άρχισε να εκσυγχρονίζεται κατά το δυτικό τύπο. Άλλες μεγάλες πόλεις είναι η Βασόρα (μεγάλο λιμάνι, η Βενετία της Ανατολής, με τις πολλές της διώρυγες, στις όχθες του Τίγρη, με 2.300.000 κατοίκους), η Μοσούλη, η Αρμπίλ (αρχαία Άρβηλα), η Σουλεϊμανίγια, το Κιρκούκ, η Νατζάφ, η Κερμπάλα, η Νασιρίγια, η Φαλούτζα.
Διακυβέρνηση
Το Σύνταγμα που επικυρώθηκε το 2005 μπορεί να τεθεί σε δημοψήφισμα. Αρχηγός Κράτους είναι ο Πρόεδρος της Δημοκρατίας. Αρχηγός κυβέρνησης είναι ο Πρωθυπουργός. Ο Πρόεδρος της Δημοκρατίας και οι Αντιπρόεδροι της Δημοκρατίας έχουν περιορισμένες εξουσίες ενώ ο Πρωθυπουργός έχει τις ουσιαστικότερες εξουσίες.
Το Ιράκ αποτελεί μια διχασμένη χώρα, λόγω του μικτού θρησκευτικά πληθυσμού που περιλαμβάνει τόσο Σουνίτες όσο και Σιίτες.
Εκλογές
Οι πιο πρόσφατες εκλογές διεξήχθησαν στις 12 Μαΐου 2018.
Οικονομία
Το ΑΕΠ της χώρας είναι 68,553 δισ. δολάρια ΗΠΑ (σε ονομαστικές τιμές, εκτίμηση 2009). Το κατά κεφαλήν ΑΕΠ είναι 2.195$ (εκτίμηση 2009).
Η παραγωγή του Ιράκ είναι πολύ κατώτερη από τις δυνατότητες της χώρας, γιατί γίνεται με αρκετά πρωτόγονα μέσα. Το 78% των κατοίκων απασχολούνται στην ύπαιθρο γι' αυτό και δεν υπάρχουν βιομηχανίες. Ένα από τα ιδιαίτερα οικονομικά χαρακτηριστικά του Ιράκ είναι το πετρέλαιο. Η παραγωγή πετρελαίου φτάνει στα 41 εκατομ. τόνους κάθε χρόνο. Μεγάλες πετρελαιοπηγές υπάρχουν στη Μοσούλη, στο Κιρκούκ, στη Βασόρα κλπ. Όμως στο Ιράκ δε γίνεται καμιά επεξεργασία πετρελαίου. Μεταφέρεται με αγωγούς είτε στον Περσικό Κόλπο, είτε στη Μεσόγειο και εξάγεται σαν πρώτη ύλη. Το Ιράκ, το οποίο ακόμη και στη δεκαετία του 2020 παλεύει για να αντιμετωπίσει τις πληγές που άφησε το εμπάργκο της δεκαετίας του 1990 και η μετέπειτα εισβολή των ΗΠΑ, χρηματοδοτεί το μεγαλύτερο μέρος του προϋπολογισμού από τις εξαγωγές του πετρελαίου του.
Γενικά το Ιράκ, αν και χώρα πλούσια, είναι προς το παρόν υπανάπτυκτη. Οι συγκοινωνίες δεν είναι καλές, βιομηχανία σχεδόν δεν υπάρχει. Οι εξαγωγές της χώρας περιορίζονται σε αργό πετρέλαιο και γεωργικά και κτηνοτροφικά προϊόντα, ενώ άλλο ένα πρόβλημα είναι η υψηλή διαφθορά.
Μεταφορές
Η οδήγηση γίνεται στα δεξιά.
Εξωτερικοί σύνδεσμοι
Κατηγορία:Κράτη του Περσικού Κόλπου
Καλλίνικον
Οι αρχαίοι συγγραφείς Ισίδωρος Χαρακηνός και ο Πλίνιος ισχυρίζονταν πως την έχτισε ο Μέγας Αλέξανδρος, ίσως κατά το 331 π.Χ. όταν βάδιζε για την αποφασιστική μάχη των Γαυγαμήλων, αντιλαμβανόμενος τα πλεονεκτήματα της τοποθεσίας του ποταμού. Πολύ πιθανόν ο Μέγας Αλέξανδρος να έκτισε τον ναό του Διός Νικηφόρου, σε ανάμνηση κάποιας νίκης του. Αργότερα ο Σέλευκος Β' Καλλίνικος επανίδρυσε την πόλη ως Καλλίνικον. Η σελευκιδική ονομασία εκτόπισε την προγενέστερη αλεξανδρινή. Αυτό θα έλαβε χώρα είτε κατά το τέλος του 3ου Συριακού πολέμου (246 -241 π.Χ.), οπότε επανέκτησε την βόρεια Συρία και Μεσοποταμία από τον Πτολεμαίο Γ', είτε κατά την εκστρατεία του κατά των Πάρθων (~235 π.Χ.).
Το γεγονός της σελευκιδικής επανίδρυσης της πόλης είχε αμφισβητηθεί από κάποιους ιστορικούς μελετητές (όπως ο Johann Gustav Droysen) που υποστήριξαν ότι το Καλλίνικον κτίστηκε κοντά στο Νικηφόριον. Αντίθετα ο Αντιοχεύς ρήτωρ -σοφιστής Λιβάνιος, απέδωσε την ίδρυση του Καλλινίκου, σε κάποιον σοφιστή Καλλίνικο που φονεύθηκε εκεί στους χρόνους του αυτοκράτορα Γαλλιηνού (253 -268 μ.Χ.).
Πιθανώς κατά τα τέλη του 2ου αιώνα π.Χ. η πόλη καταλήφθηκε από το βασίλειο των Πάρθων, για να περάσει λίγο αργότερα στη Ρωμαϊκή αυτοκρατορία. Κατέστη σημαντική εμπορική πόλη. Κατά τον Σπαρτιανό από το ναό του Διός Νικηφόρου, ο Αδριανός -με χρησμό- έμαθε ότι θα γινόταν αυτοκράτορας. Την εποχή του Γορδιανού Πίου και του Γαλλιηνού η πόλη εξέδωσε και νομίσματα με την επιγραφή COLONIA NICEPH. CONS ή COND. και σε άλλο παριστάνεται η κεφαλή της προσωποποιημένης πόλης.
Στη θέση της αρχαίας πόλης βρίσκεται η σημερινή Αρ Ρακά (Ar-Raqqah) της βορειο-κεντρικής Συρίας.
Πηγές
Κατηγορία:Αρχαίες πόλεις της Μεσοποταμίας
Δεκατετράγωνο
Στη γεωμετρία, το δεκατετράγωνο (από τις ελληνικές λέξεις δεκατέσσερα και γωνία) είναι ένα οποιοδήποτε πολύγωνο σχήμα με 14 πλευρές και 14 κορυφές. Οι εσωτερικές γωνίες οποιουδήποτε δεκατετραγώνου έχουν άθροισμα 2160 μοίρες (°). Το σύμβολο Schläfli του δεκατετραγώνου είναι {14}.
Κανονικό δεκατετράγωνο
Συνήθως ο όρος δεκατετράγωνο αναφέρεται σε ένα κανονικό δεκατετράγωνο, στο οποίο όλες οι πλευρές και όλες οι γωνίες είναι ίσες μεταξύ τους. Σε ένα τέτοιο δεκατετράγωνο, οι εσωτερικές γωνίες είναι ίσες με 154°17΄ περίπου η καθεμιά.
Κατασκευή
Το κανονικό δεκατετράγωνο δεν είναι δυνατό να κατασκευασθεί με κανόνα και διαβήτη. Ωστόσο, η παρακάτω μέθοδος δίνει μία προσέγγιση περίπου τριών λεπτών της μοίρας για την κεντρική γωνία:
Αρχείο:Approximated_Tetradecagon_Inscribed_in_a_Circle.gif Προσεγγιστική κατασκευή ενός κανονικού δεκατετραγώνου
Χρήση ως νόμισμα
Το κανονικό δεκατετράγωνο χρησιμοποιείται ως σχήμα για κάποια αναμνηστικά χρυσά και αργυρά νομίσματα της Μαλαισίας, καθώς ο αριθμός των πλευρών συμβολίζει τις 14 πολιτείες της μαλαισιανής ομοσπονδίας.
Πολύγωνα Petrie
Το κανονικό δεκατετράγωνο είναι το πολύγωνο Πέτρι για πολλά πολύτοπα περισσότερων διαστάσεων, όπως αυτά που παρατίθενται παρακάτω σε ορθογώνιες προβολές:
Παραπομπές
Δεκατετραγωνο
Μουσείο Νίκολα Τέσλα
Το Μουσείο Νίκολα Τέσλα (Музеј Николе Тесле) είναι ένα μουσείο επιστημών, που βρίσκεται στην κεντρική περιοχή του Βελιγραδίου στη Σερβία. Είναι αφιερωμένο στον Νίκολα Τέσλα τιμώντας και προβάλλοντας τη ζωή και το έργο του καθώς και τον τελικό τόπο ανάπαυσης για τον Τέσλα. Διαθέτει περισσότερα από 160.000 πρωτότυπα έγγραφα, πάνω από 2.000 βιβλία και περιοδικά, πάνω από 1.200 ιστορικά και τεχνικά εκθέματα, πάνω από 1.500 φωτογραφίες και φωτογραφικές πινακίδες πρωτότυπων, τεχνικών αντικειμένων, οργάνων και συσκευών, και πάνω από 1.000 σχέδια και σχεδιαγράμματα.
Το αρχείο Νίκολα Τέσλα εγγράφηκε στη Μνήμη του Παγκόσμιου Προγράμματος της UNESCO το 2003 λόγω του κρίσιμου ρόλου του σχετικά με την ιστορία της ηλεκτροδότησης του κόσμου και των μελλοντικών τεχνολογικών εξελίξεων σε αυτόν τον τομέα.
Ιστορία
Το Μουσείο Νίκολα Τέσλα στεγάζεται σε μια αστική βίλα, που χτίστηκε το 1927 σύμφωνα με τα σχέδια του Ντράγκισα Μπράσοβαν, ενός διακεκριμένου Σέρβου αρχιτέκτονα. Το κτήριο χρησιμοποιήθηκε για διάφορους σκοπούς έως τις 5 Δεκεμβρίου 1952, όταν ιδρύθηκε το Μουσείο Νίκολα Τέσλα σύμφωνα με την απόφαση της κυβέρνησης της Ομοσπονδιακής Λαϊκής Δημοκρατίας της Γιουγκοσλαβίας. Ορισμένα αντικείμενα για το μουσείο στάλθηκαν από την πόλη της Νέας Υόρκης στο Βελιγράδι της Γιουγκοσλαβίας, στις 7 Σεπτεμβρίου 1951, ως αποτέλεσμα των προσπαθειών του Σάβα Κοσάνοβιτς, του ανηψιού του Τέσλα και του πλησιέστερου συγγενή του και του δικηγόρου του Φίλιπ Βίττενμπεργκ.
Εκθέσεις
Η μόνιμη έκθεση διοργανώθηκε το 1955. Από καιρό σε καιρό υπήρξαν κάποιες τροποποιήσεις, αλλά για πολλά χρόνια η βασική ιδέα παρέμεινε η ίδια. Το πρώτο μέρος είναι κατά κύριο λόγο μια έκθεση μνήμης, ενώ το δεύτερο μέρος είναι μια διαδραστική έκθεση, με τρισδιάστατα μοντέλα από τις εφευρέσεις του Τέσλα. Από καιρό σε καιρό, το μουσείο διοργανώνει θεματικές εκθέσεις εγγράφων, φωτογραφιών και άλλου υλικού, για να εμφανίσει μερικές περιόδους από την εφευρετική ζωή του Τέσλα.
Ανοικοδόμηση
Η ανακατασκευή του Μουσείου Νίκολα Τέσλα ξεκίνησε στις 3 Νοεμβρίου 2006. Η πρώτη φάση του έργου είχε προγραμματιστεί να έχει ολοκληρωθεί έως το τέλος του 2006. Ο κήπος στην οροφή του μουσείου σχεδιάστηκε έτσι ώστε να περικλείεται από γυάλινα παράθυρα, τα οποία θα μετατρέψουν την οροφή σε αίθουσα υπολογιστών. Αυτή η ανακατασκευή έχει πλέον ολοκληρωθεί και το μουσείο είναι διαθέσιμο για επίσκεψη.
Εξωτερικοί σύνδεσμοι
Κατηγορία:Βράτσαρ Κατηγορία:Μουσεία επιστημών Κατηγορία:Σελίδες με πηγές CS1 στα Σερβικά (sr)
Χριστίνα Καρλόττα του Ζολμς-Μπράουνφελς
Η Χριστίνα-Καρλόττα, γερμ.: Christine Charlotte von Solms-Braunfels (10 Νοεμβρίου 1690 στο Greifenstein - 16 Οκτωβρίου 1771 στο Χόμπουργκ) από τον Οίκο του Ζολμς ήταν κόρη του κόμη του Ζολμς-Μπράουνφελς από τη γέννηση και με τον γάμο της έγινε λαντγκραβίνα της Έσσης-Χόμπουργκ.
Βιογραφία
Ήταν κόρη του Γουλιέλμου-Μαυρικίου κόμη του Ζολμς-Μπράουνφελς (1651-1720) και της Μαγδαληνής-Σοφίας (1660-1720), κόρης του Γουλιέλμου-Χριστοφόρου λαντγκράβου της Έσσης-Χόμπουργκ.
Παντρεύτηκε στις 3 Οκτωβρίου 1722 στο Μπράουνφελς με τον Κάζιμιρ-Γουλιέλμο λάντγκραβος της Έσσης-Χόμπουργκ (1690-1726). Κατοικούσαν στο Χέτενσλεμπεν. Η πριγκίπισσα φρόντισε για την εκπαίδευση των παιδιών της και για το σκοπό αυτό διόρισε τον θεολόγο Άουγκουστ-Φρήντριχ Σακ ως διδάσκαλο στην Αυλή. Το 1727 δημοσίευσε τα Conseils d'un ami à jeune homme qui entre dans le monde (Συμβουλές ενός φίλου, σε έναν νεαρό άνδρα που εισέρχεται στον κόσμο), περιγράφοντας την εκπαίδευση του γιου της.
Ο Κάζιμιρ-Γουλιέλμος απεβίωσε σε ηλικία 36 ετών, λίγο μετά τη γέννηση του τρίτου παιδιού τους. Το 1727 η Reichskammergericht (Αυτοκρατορική Αυλή) στο Βέτσλαρ επιβεβαίωσε το διορισμό της Χριστίνας-Καρλόττας ως επιτρόπου για τον ανήλικο γιο της.
Οικογένεια
Παντρεύτηκε το 1722 τον Κάζιμιρ-Γουλιέλμο λάντγκραβο της Έσσης-Χόμπουργκ και είχε τέκνα:
Παραπομπές σε πηγές
Κατηγορία:Οίκος του Ζολμς
Γ.Σ. Φοίβος Κρεμαστής
120px|μικρογραφία|Παλαιότερο λογότυπο. Ο '''Γ.Σ. Φοίβος Κρεμαστής''' είναι ποδοσφαιρική ομάδα με έδρα την Κρεμαστή της νήσου Ρόδου. Επίσημο έτος ίδρυσης είναι το 1927 και επίσημα χρώματα το κίτρινο και το μπλε. Έδρα της ομάδας αποτελεί το Δημοτικό Γήπεδο Κρεμαστής «Φίλιππος Δελαπόρτας» χωρητικότητας 2.000 θεατών.
Ιστορία
Είναι διάδοχος της ομάδας 'Γ.Σ. Ελπίς', η οποία ιδρύθηκε το 1927. Το σωματείο εγκρίθηκε από το διοικητή των Ιταλών Μάριο Λάγκο στις 28 Φεβρουαρίου. Στις 2 Μαρτίου έγινε η πρώτη συνεδρίαση του διοικητικού συμβουλίου που το αποτελούσαν οι: Κωστής Μιχαλάκης (πρόεδρος), Αναστασιάδης Αναστάσιος (αντιπρόεδρος), Παπανικολάου Ιωάννης (γραμματέας), Χαλκίτης Νικόλαος (ταμίας), Μιχάλης Παπακωνσταντίνου και Δημήτρης (Μιμίκος) Κ. Παρασκευάς (σύμβουλοι). Στις 20 Αυγούστου 1933 έγιναν τα εγκαίνια του νέου γηπέδου στην θέση Κάτω Αμπέλα όπου σήμερα βρίσκεται το Κοινοτικό γήπεδο. Στην συνέχεια η Ελπίδα αντικαθίσταται με το Ιταλικό «Speranza» που έχει την ίδια σημασία. Με την άφιξη του Ντε Βέκκι και την επιβολή των έκτακτων μέτρων για τον αφελληνισμό του Δωδεκανησιακού λαού καταργούνται τα ελληνικά σωματεία και στην θέση της Speranza εμφανίζεται η «GIL». Όταν καταργήθηκε το ποδόσφαιρο οι Κρεμαστενοί κάνουν και πάλι το γήπεδο χωράφια. Το ποδοσφαιρικό τμήμα αναβιώνει στα 1945 όπου την Ελπίδα διαδέχεται ο 'Γ.Σ. Κρεμαστής «ο Φοίβος»'. Σαν ημέρα εορτής του Φοίβου καθιερώνεται η 21 Μαίου.
Η πρώτη ομάδα του Φοίβου αποτελούνταν από τους: Η Β' ομάδα του Φοίβου είχε παίκτες τους
Αξιοσημείωτες στιγμές
Το 1964 ο Φοίβος θα κατακτήσει για πρώτη φορά το πρωτάθλημα Α΄ Κατηγορίας Ε.Π.Σ. Δωδεκανήσου και θα κερδίσει την ιστορική άνοδο στην Β΄ Εθνική Κατηγορία, αποτελώντας την τέταρτη ροδίτικη ομάδα στα χρονικά, που εκπροσώπησε το νησί της Ρόδου και τα Δωδεκάνησα στην Β΄ Εθνική, μετά τους Ροδιακό, Δωριέα και Διαγόρα. Στην Β΄ Εθνική αγωνίστηκε την αγωνιστική περίοδο 1964-65, χωρίς ωστόσο να καταφέρει να παραμείνει.
Το 1972 κατέκτησε εκ νέου το πρωτάθλημα Α΄ Κατηγορίας Ε.Π.Σ. Δωδεκανήσου και προκρίθηκε στο ειδικό πρωτάθλημα ανόδου, όπου καταλαμβάνοντας την 1η θέση του 5ου ομίλου κέρδισε την επιστροφή του στην Β΄ Εθνική στην οποία αγωνίστηκε τις αγωνιστικές περιόδους 1972-73, 1973-74 και 1974-75. Την ίδια χρονιά κατέκτησε και το Κύπελλο Ε.Π.Σ. Δωδεκανήσου και προκρίθηκε στο Κύπελλο Ελλάδας ερασιτεχνών, όπου αποκλείοντας κατά σειρά τους Α.Σ. Ποντίων Δραπετσώνας (3-0 στη Ρόδο), Α.Ο. Ρεθύμνης (2-0 στη Ρόδο), Α.Ο. Θήβα (0-1 στη Θήβα) και τον Α.Ο.Ν. Αργυρούπολης (1-0 στη Ρόδο) έφτασε στον τελικό όπου επικρατώντας με 3-2 του Γ.Σ. Αλεξανδρούπολης στο γήπεδο του Παναθηναΐκού στην Αθήνα αναδείχθηκε Κυπελλούχος Ελλάδας ερασιτεχνών.
Ο Φοίβος θα επιστρέψει στα εθνικά πρωταθλήματα το 1979, όποτε και κατέκτησε το πρωτάθλημα Ε.Π.Σ. Δωδεκανήσου και κέρδισε την άνοδο στην Εθνική ερασιτεχνική κατηγορία στην οποία αγωνίστηκε την αγωνιστική περίοδο 1979-80, χωρίς ωστόσο να κερδίσει την παραμονή του, ενώ τις αγωνιστικές περιόδους 1987-88, 1991-92, 1992-93, 1993-94, 1994-95 και 1996-97 αγωνίστηκε στην Δ΄ Εθνική κατηγορία.
Το 1988 ως Κυπελλούχος Ε.Π.Σ. Δωδεκανήσου συμμετέχει στο Κύπελλο Ελλάδας ερασιτεχνών, όπου αποκλείοντας κατά σειρά τους Παλλεσβιακό (4-0 στην Κρεμαστή), Πάμισο Μεσσήνης (6-0 στην Κρεμαστή), Α.Ο. Άρτας (4-1 στην Κρεμαστή), Α.Π.Σ. Πάτραι (4-0 στην Κρεμαστή) και την Μινωική Ηρακλείου (3-1 στη Ριζούπολη), φτάνει για δεύτερη φορά στον τελικό της διοργάνωσης, γνωρίζοντας όμως την ήττα με 1-0 από τον Μέγα Αλέξανδρο Ορφανίου στο Δημοτικό γήπεδο του Αιγάλεω. Το 2013 ως Κυπελλούχος Ε.Π.Σ. Δωδεκανήσου συμμετείχε ξανά στο Κύπελλο Ελλάδας ερασιτεχνών όπου αποκλείοντας κατά σειρά τους Ίκαρο Αγίου Κηρύκου (0-2 στην Ικαρία), Ελπιδοφόρο Κηφισιάς (2-1 στην Κρεμαστή), Ιωνία 2000 (3-0 στην Κερατέα), Ατρόμητο Αχαΐας (0-1 στο Ηράκλειο) και τον Άρη Ακροποτάμου (4-0 στη Χαλκίδα) προκρίθηκε στον τελικό όπου επικρατώντας με 2-1 του Παναρκαδικού στο Δημοτικό στάδιο Ψαχνών στα Ψαχνά Ευβοίας αναδείχθηκε Κυπελλούχος Ελλάδας ερασιτεχνών για δεύτερη φορά στην ιστορία του.
Ο Φοίβος, ο ιστορικός σύλλογος από την Κρεμαστή, το 2018 κατέκτησε το πρωτάθλημα Ε.Π.Σ. Δωδεκανήσου και επέστρεψε στα εθνικά πρωταθλήματα κερδίζοντας την άνοδο στην Γ΄ Εθνική Ερασιτεχνική κατηγορία στην οποία αγωνίστηκε τη σεζόν 2018-19, γνωρίζοντας όμως τον υποβιβασμό.
Εξωτερικοί σύνδεσμοι
Κατηγορία:Αθλητικοί σύλλογοι Ρόδου Κατηγορία:Ιδρύσεις ποδοσφαιρικών ομάδων το 1927 Κατηγορία:Ποδοσφαιρικές ομάδες Ελλάδας
418 π.Χ.
Το έτος 418 π.Χ. ήταν ένα έτος του προ-Ιουλιανού Ρωμαϊκού ημερολογίου. Τότε, ήταν γνωστό ως Έτος του Δικαστηρίου των Φιδένας, Αξίλλα και Μαγκουλάνους (ή, πιο σπάνια, έτος 336 Ab urbe condita). Η ονομασία 418 π.Χ. για το έτος αυτό έχει χρησιμοποιηθεί από την πρώιμη μεσαιωνική περίοδο, όταν η ημερολογιακή εποχή του μ.Χ. έγινε η διαδεδομένη μέθοδος στην Ευρώπη για την ονομασία των ετών.
Θάνατοι
Κατηγορία:Έτη
Six Feet Under (τηλεοπτική σειρά)
Το Six Feet Under (γνωστό και ως Το Γραφείο Κηδειών Φίσερ) είναι αμερικάνικη δραματική τηλεοπτική σειρά. Ο τίτλος Six Feet Under (στα ελλ. αποδίδεται ως «δυο μέτρα κάτω απ το χώμα») αναφέρεται στο παραδοσιακό βάθος στο οποίο θάβονταν οι σοροί. Δημιουργός της σειράς είναι ο Άλαν Μπολ (Alan Ball) ενώ οι πέντε περίοδοι της σειράς προβλήθηκαν στην αμερικάνικη τηλεόραση από το 2001 έως το 2005. Στην ελληνική τηλεόραση το "Γραφείο Κηδειών Φίσερ" είχε προβληθεί στο παρελθόν από τον ιδιωτικό τηλεοπτικό σταθμό Star Channel. Η σειρά ασχολείται με μια οικογένεια, που διαχειρίζεται ένα γραφείο κηδειών, και αναφέρεται στη ζωή της οικογένειας Φίσερ μετά τον θάνατο του πατέρα της οικογένειας. Η σειρά τοποθετείται χρονικά και χωρικά στο σύγχρονο Λος Άντζελες.
Το "Γραφείο Κηδειών Φίσερ" έγινε αποδέκτης θετικών κριτικών παγκοσμίως, ειδικά για το σενάριο του και της ερμηνείες των βασικών συντελεστών. Οι κριτικοί συχνά το περιγράφουν ως μία από τις καλύτερες τηλεοπτικές σειρές όλων των εποχών, με ένα από τα πιο δυνατά φινάλε σειρές στην ιστορία της τηλεόρασης. Το "Γραφείο Κηδειών Φίσερ" έχει τιμηθεί με πολλά βραβεία (πάνω από 40 συνολικά, με τις υποψηφιότητες να ξεπερνούν τις 110), μεταξύ των οποίων δύο "Screen Actors Guild Awards", 3 Χρυσές Σφαίρες και 9 Βραβεία Έμμυ.
Υπόθεση και γενική ιδέα
Ο Νέιτ Φίσερ έμενε για χρόνια αποκομμένος από την οικογένειά του, που διατηρούσε γραφείο κηδειών στην Πασαντίνα του Λ.Α., επισκεπτόμενος μόνο στις διακοπές. Την ημέρα των Χριστουγέννων ο πατέρας του, πηγαίνοντας να τον παραλάβει από το αεροδρόμιο, πεθαίνει σε τροχαίο: έκτοτε θα μείνει στο πατρικό του βοηθώντας την οικογενειακή επιχείρηση. Η σειρά παρακολουθεί το πως εξελίσσεται η ζωή του, αλλά και η ζωή όλων των μελών της οικογένειας, μετά το τραγικό αυτό γεγονός. Σε ένα επίπεδο, η σειρά είναι ένα συμβατικό οικογενειακό δράμα, που ασχολείται με θέματα όπως οι διαπροσωπικές σχέσεις, η απιστία, και η θρησκεία. Ταυτόχρονα, είναι μια σειρά που εστιάζει πάνω στο θέμα του θανάτου, το οποίο και διερευνά σε πολλαπλά επίπεδα (προσωπικές, θρησκευτικές και φιλοσοφικές). Κάθε επεισόδιο ξεκινά με ένα θάνατο και ο οποίος καθορίζει συνήθως την πλοκή του κάθε επεισοδίου. Η σειρά έχει επίσης μια ισχυρή δόση μαύρου χιούμορ και σουρεαλισμού. Ένα χαρακτηριστικό τρικ της σειράς είναι η χρήση φανταστικών συζητήσεων από έναν κεντρικό χαρακτήρα με τον θανόντα. Για παράδειγμα, ο Νέιτ, ο Ντέιβιντ και ο Φεντερίκο μερικές φορές "συνομιλούν" με το άτομο που πέθανε στην αρχή του επεισοδίου, ενώ βρίσκονται υπό ταρίχευση ή κατά τη διάρκεια της κηδείας.
Περίοδος 1
1: Pilot
2: The Will
3: The Foot
4: Familia
5: An Open Book
6: The Room
8: Crossroads
9: Life's Too Short
10: The New Person
11: The Trip
12: A Private Life
13: Knock, Knock
Περίοδος 2
1: In the Game
2: Out, Out, Brief Candle
3: The Plan
4: Driving Mr. Mossback
5: The Invisible Woman
6: In Place of Anger
7: Back to the Garden
8: It's the Most Wonderful Time of the Year
9: Someone Else's Eyes
10: The Secret
11: The Liar and the Whore
12: I'll Take You
13: The Last Time
Περίοδος 3
1: Perfect Circles
2: You Never Know
3: The Eye Inside
4: Nobody Sleeps
5: The Trap
6: Making Love Work
7: Timing & Space
8: Tears, Bones & Desire
9: The Opening
10: Everyone Leaves
11: Death Works Overtime
12: Twilight
13: I'm Sorry, I'm Lost
Περίοδος 4
1: Falling into Place
2: In Case of Rapture
3: Parallel Play
4: Can I Come Up Now?
5: That's My Dog
6: Terror Starts at Home
8: Coming and Going
9: Grinding the Corn
10: The Black Forest
11: Bomb Shelter
12: Untitled
Περίοδος 5
1: A Coat of White Primer
2: Dancing for Me
3: Hold My Hand
4: Time Flies
5: Eat a Peach
6: The Rainbow of Her Reasons
7: The Silence
8: Singing for Our Lives
9: Ecotone
11: Static
12: Everyone's Waiting
Βραβεία Έμμυ
2002:
Το 2002 η σειρά ήταν υποψήφια σε άλλες 17 κατηγορίες, μεταξύ των οποίων υποψηφιότητα για Καλύτερη Δραματική Σειρά, 2 υποψηφιότητες για καλύτερο Α' Ανδρικό Ρόλο σε δραματική σειρά (Michael C. Hall και Peter Krause) και 2 υποψηφιότητες για Α' Γυναικεία Ερμηνεία σε δραματική σειρά (Rachel Griffiths και Frances Conroy)
2003:
Το 2003 η σειρά ήταν υποψήφια σε άλλες 15 κατηγορίες, μεταξύ των οποίων υποψηφιότητα για Καλύτερη Δραματική Σειρά, Καλύτερη Σκηνοθεσία σε δραματική σειρά, Καλύτερο Σενάριο σε δραματική σειρά, Α' Αντρικό Ρόλο σε δραματική σειρά (Peter Krause) και Α' Γυναικεία Ερμηνεία σε δραματική σειρά (Frances Conroy)
To 2005 η σειρά ήταν υποψήφια σε 5 κατηγορίες, μεταξύ των οποίων αυτές της Καλύτερης Δραματικής Σειράς και Α' Γυναικεία Ερμηνεία σε δραματική σειρά (Frances Conroy)
2006:
Το 2006 η σειρά ήταν υποψήφια σε άλλες 7 κατηγορίες, μεταξύ των οποίων για Καλύτερη Σκηνοθεσία σε δραματική σειρά, Καλύτερο Σενάριο σε δραματική σειρά, Α' Αντρικό Ρόλο σε δραματική σειρά (Peter Krause) και Α' Γυναικεία Ερμηνεία σε δραματική σειρά (Frances Conroy)
Χρυσές Σφαίρες
2002:
2003:
2004:
Μουσική Επένδυση
Η μουσική που ακούγεται στη σειρά κυκλοφόρησε σε δύο άλμπουμ. Το πρώτο άλμπουμ κυκλοφόρησε στις 5 Μαρτίου 2002 και περιλαμβάνει τα εξής τραγούδια:
Το δεύτερο άλμπουμ κυκλοφόρησε στις 21 Ιουνίου 2005, με τον τίτλο Six Feet Under, Vol. 2: Everything Ends. Το άλμπουμ επιλέχτηκε ως ένα από τα 100 καλύτερα του 2005, από το Amazon.com και περιλαμβάνει τα εξής τραγούδια:δεξιά|μικρογραφία|200px|Το εξώφυλλο του δίσκου Six Feet Under, Vol. 2: Everything Ends
Εξωτερικοί Σύνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές του HBO
Μισί Μπατσουαγί
Ο Μισί Μπατσουαγί, γεννημένος στις 2 Οκτωβρίου 1993 στις Βρυξέλλες του Βελγίου, είναι Βέλγος διεθνής ποδοσφαιριστής, ο οποίος είναι επίσης κονγκολέζικης εθνικότητας. Αγωνίζεται στην θέση του επιθετικού για λογαριασμό της Κρίσταλ Πάλας ως δανεικός από την Τσέλσι.
Έχοντας αναδειχτεί ποδοσφαιρικά στην Σταντάρ Λιέγης, όπου και πραγματοποίησε το επαγγελματικό του ντεμπούτο το 2011, πραγματοποίησε το ντεμπούτο του με την Εθνική Βελγίου U21 την αμέσως επόμενη χρονιά. Αποκτήθηκε το 2014 από την Ολιμπίκ Μαρσέιγ, ενώ πραγματοποίησε την πρώτη του συμμετοχή με την Εθνική Βελγίου τον Μάρτιο του 2015. Με την εθνική Βελγίου κατέλαβε την τρίτη θέση στο Μουντιάλ 2018.
Είναι αδερφός του Ααρόν Λεγιά Ιζεκά, επιθετικού της ΡΣΚ Άντερλεχτ.
Νεανικά χρόνια
Ο Μισί Μπατσουαγί αγωνίστηκε στις νεανικές ηλικιακές κατηγορίες των τμημάτων υποδομής των ΡΦΚ Εβέρ, ΡΟΣΑ Σερμπέκ, ΦΚ Μπρυσέλ και ΡΣΚ Άντερλεχτ. Καθώς η τελευταία τον απομάκρυνε από τις ακαδημίες της λόγω ανάρμοστης συμπεριφοράς, εντάχθηκε το 2008 στα τμήματα υποδομής της Σταντάρ Λιέγης, αφότου, πρώτα, επέστρεψε για διάστημα μίας σεζόν στην ΦΚ Μπρυσέλ.
Σταντάρ Λιέγης
thumb|250px|left|Ο Μισί Μπατσουαγί με τον [[Φρεντερίκ Μπυλό, στην διάρκεια αναμέτρησης μεταξύ της Ρεντ Μπουλ Σάλτσμπουργκ και της Σταντάρ Λιέγης το 2013.]] Στις 20 Φεβρουαρίου 2011, ο Μπατσουαγί πραγματοποίησε το ντεμπούτο του με την πρώτη ομάδα του συλλόγου, η οποία ευρισκόταν, τότε, υπό την τεχνική καθοδήγηση του προπονητή Ντομινίκ Ντ'Ονοφριό, σε εκτός έδρας αναμέτρηση απέναντι στην ΚΑΑ Γάνδη.
Την αμέσως επόμενη σεζόν, αφού πρώτα πέτυχε συνολικά έξι τέρματα στην διάρκεια των φιλικών αναμετρήσεων που διεξήχθησαν στα πλαίσια της θερινής προετοιμασίας του συλλόγου, ο Μπατσουαγί πραγματοποίησε το ντεμπούτο του στο Τσάμπιονς Λιγκ, ευρισκόμενος υπό την τεχνική καθοδήγηση του Ζοζέ Ρίγγα, στην διάρκεια της πρώτης αναμέτρησης για τον Γ΄ Προκριματικό Γύρο απέναντι στην ΦΚ Ζυρίχη, εισερχόμενος στον αγωνιστικό χώρο ως αλλαγή στην θέση του Αλοΐς Νονγκ.
Πέτυχε το πρώτο του τέρμα σε επίσημη αναμέτρηση με τα χρώματα της Σταντάρ στις 15 Δεκεμβρίου 2011, σε εκτός έδρας αναμέτρηση απέναντι στην ΦΚ Κοπεγχάγη για το Γιουρόπα Λιγκ, αναμέτρηση στην οποία η ομάδα του επικράτησε με τελικό σκορ 0-1. Στις 21 Δεκεμβρίου 2011, στα πλαίσια της πρώτης αναμέτρησης μεταξύ των δύο ομάδων για προημιτελικά του Κυπέλλου Βελγίου, σε εκτός έδρας αναμέτρηση απέναντι στην Λιρς, ο ίδιος σημείωσε δύο τέρματα κατά την διάρκεια του πρώτου ημιχρόνου, προτού αντικατασταθεί από τον Φρανκ Μπεριέ.
Στις 14 Ιανουαρίου 2012, πέτυχε το πρώτο του τέρμα σε αναμέτρηση πρωταθλήματος στην διάρκεια της νίκης της Σταντάρ με σκορ 6-1 απέναντι στην Μπέρσχοτ ΑΚ. Ο ίδιος αγωνίστηκε ως βασικός, αντικαθιστώντας στο αρχικό σχήμα της ομάδας τον Μεμέ Τσιτέ, ο οποίος ήταν τραυματίας. Στις 29 Ιανουαρίου 2012, οδήγησε την Σταντάρ σε εκτός έδρας επικράτηση απέναντι στην Σερκλ Μπρυζ, πετυχαίνοντας το μοναδικό τέρμα της αναμέτρησης.
Παρά την συνολικά καλή του αγωνιστική παρουσία στην διάρκεια της σεζόν, ο Μισί Μπατσουαγί δεν κλήθηκε προκειμένου να λάβει μέρος στο Παγκόσμιο Κύπελλο του 2014, παρά το γεγονός πως το όνομά του ευρισκόταν μεταξύ των 30 που κλήθηκαν από τον Μαρκ Βίλμοτς να λάβουν μέρος στην προετοιμασία της ομάδας ενόψει της διοργάνωσης, ωστόσο παρέμεινε σε ρόλο ρεζέρβας μαζί με τους, μεταξύ άλλων, Ραντζά Ναϊνγκολάν, Γκιγιώμ Ζιλέ, Τοργκάν Αζάρ, Γιέλε Φαν Νταμ και Σεμπαστιάν Ποκονιολί.
Ολιμπίκ Μαρσέιγ
Έπειτα από μερικές ημέρες διαπραγματεύσεων, η Ολιμπίκ Μαρσέιγ επισημοποίησε την μεταγραφή του στις 26 Ιουνίου 2014, με τον παίκτη να βάζει την υπογραφή του σε συμβόλαιο διάρκειας 5 ετών. Το ύψος της μεταγραφής ανήλθε περίπου στα 7 εκατομμύρια ευρώ. Έπειτα από 5 συμμετοχές ως αλλαγή, ο Μπατσουαγί ξεκίνησε για πρώτη φορά ως βασικός, ενώ, στην διάρκεια της ίδιας αυτής αναμέτρησης, πέτυχε το πρώτο του τέρμα με τα χρώματα της νέας του ομάδας, στα πλαίσια αναμέτρησης για το Λιγκ Καπ Γαλλίας απέναντι στην Σταντ Ρενναί για την Φάση των 32 (ήττα 2-1 ) Το πρώτο μισό της σεζόν του αποτελείτο σχεδόν αποκλειστικά από συμμετοχές ως αλλαγή, δεδομένου και του ανταγωνισμού με τον Αντρέ-Πιέρ Ζινιάκ, ωστόσο ο ίδιος κατόρθωσε σε αρκετές περιπτώσεις να τραβήξει επάνω του την προσοχή, όπως στην διάρκεια αναμέτρησης απέναντι στην Μπορντό, όπου, στο 91ο λεπτό, πέτυχε το δεύτερό του τέρμα με δυνατό σουτ στην κίνηση (νίκη 3-1). Στις 21 Δεκεμβρίου 2014, ο Μπατσουαγί πέτυχε το δεύτερό του τέρμα στο πρωτάθλημα, για την πρώτη του συμμετοχή της σεζόν ως βασικός στην Λιγκ 1, βοηθώντας την ΟΜ να επικρατήσει με σκορ 2-1 της ΛΟΣΚ, ενώ, με την ίδια ευκαιρία, να τερματίσει την χρονιά ως πρωταθλήτρια χειμώνα.
Στις 22 Φεβρουαρίου 2015, πέτυχε για πρώτη φορά δύο τέρματα στην διάρκεια μίας μοναδικής αναμέτρησης και πιο συγκεκριμένα σε αναμέτρηση της ΟΜ με αντίπαλο την Σαιντ-Ετιέν (2-2), σε διάστημα μόλις 55 δευτερολέπτων μετά την είσοδό του στον αγωνιστικό χώρο ως αλλαγή, κάτι που είχε ως αποτέλεσμα την χρησιμοποίησή του ως βασικός στην αναμέτρηση της ομάδας του απέναντι στην Σταντ Μαλέρμπ ντε Καέν (2-3), στην διάρκεια της οποίας διακρίθηκε από τα πρώτα κιόλας λεπτά κερδίζοντας πέναλτι, το οποίο, ωστόσο, απέκρουσε ο αντίπαλος τερματοφύλακας, Ρεμί Βερκούτρ.
Στις 6 Μαρτίου 2015, πέτυχε για δεύτερη φορά στην διάρκεια μίας μοναδικής αναμέτρησης με τα χρώματα της Μαρσέιγ, αυτή την φορά στην διάρκεια της ευρείας επικράτησης των Φωκέων (1-6) απέναντι στην Τουλούζ ΦΚ.
Στις 22 Μαρτίου 2015, επανέλαβε το συγκεκριμένο επίτευγμα για δεύτερη φορά στην διάρκεια του ίδιου, μόλις, μήνα, αυτή την φορά στην διάρκεια της επικράτησης της ΟΜ με σκορ 0-4 στο Σταντ ντε Φρανς απέναντι στην ΡΚ Λανς.
Έπειτα από μία εκκίνηση στο πρωτάθλημα η οποία σημαδεύτηκε από δύο συνεχόμενες ήττες απέναντι στην ΣΜ Καέν εντός έδρας (0-1), στα πλαίσια της πρώτης αγωνιστικής του πρωταθλήματος, και στην εκτός έδρας αναμέτρηση με αντίπαλο την Σταντ ντε Ρενς (0-1), ο Μισί δέχθηκε οξεία κριτική αναφορικά με την ικανότητά του να αντικαταστήσει το, αποχωρήσαντα στην διάρκεια της θερινής μεταγραφικής περιόδου της σεζόν, Αντρέ-Πιέρ Ζινιάκ κι ενώ ολόκληρη η ομάδα ευρισκόταν σε αρκετά δύσκολη θέση, με τον Αργεντινό προπονητή της, Μαρσέλο Μπιέλσα, να έχει αποχωρήσει από την τεχνική της ηγεσία μετά την ήττα από την ΣΜ Καέν. Από την 3η, κιόλας, αγωνιστική του πρωταθλήματος, ο Βέλγος διεθνής τράβηξε επάνω του την προσοχή, πετυχαίνοντας δύο τέρματα στην διάρκεια της εντός έδρας αναμέτρησης απέναντι στην ΕΣ Τρουά ΑΚ (6-0), για το ντεμπούτο του Μίτσελ στην τεχνική ηγεσία της ομάδας της Μασσαλίας.
Στις 6 Ιανουαρίου 2016, ο Μπατσουαγί ανανέωσε το σύμβολαιό του με την ΟΜ έως το 2020.
Εθνική Ομάδα
Ο Μισί Μπατσουαγί μέτρησε συνολικά 13 συμμετοχές με την Εθνική Βελγίου U21, στην διάρκεια των οποίων και πέτυχε, συνολικά, 7 τέρματα μεταξύ του 2012 και του 2014.
Όντας κάτοχος, επίσης, και της κονγκολέζικης εθνικότητας, δέχθηκε την κρούση του Φλοράν Ιμπενγκέ, ομοσπονδιακό τεχνικό της Λαϊκής Δημοκρατίας του Κονγκό, προκειμένου να λάβει μέρος σε περίοδο προετοιμασίας, η οποία θα ελάμβανε χώρα στο Ντουμπάι, καθώς και σε μία φιλική αναμέτρηση, η οποία θα διεξαγόταν στα τέλη Μαρτίου του 2015, με αντίπαλο το Ιράκ. Στις 2 Μαρτίου 2015, σε επίσημη τοποθέτησή του στο twitter, δήλωσε, ως απάντηση στην κρούση του Φλοράν Ιμπενγκέ, πως δεν επιθυμούσε να αγωνιστεί με τα χρώματα της εθνικής ομάδας της Λαϊκής Δημοκρατίας του Κονγκό, αλλά με εκείνα των Diables Rouges.
Κλήθηκε για πρώτη φορά στην ομάδα των ανδρών στις 20 Μαρτίου 2015, ενόψει των αναμετρήσεων για την προκριματική φάση του Ευρωπαϊκού Πρωταθλήματος του 2016 απέναντι στην Κύπρο και το Ισραήλ.
Πέτυχε το πρώτο του τέρμα με τους Diables Rouges σε αναμέτρηση απέναντι στην Κύπρο (5-0), κατά την διάρκεια της πρώτης του συμμετοχής και με την πρώτη του επαφή με την μπάλα, στις 28 Μαρτίου 2015.
Συλλογικές Διακρίσεις
Αναδείχτηκε δευτεραθλητής Βελγίου στην διάρκεια της σεζόν 2013-2014 με την Σταντάρ Λιέγης.
Ατομικές Διακρίσεις
Αναδείχτηκε βελγικό εβένινο παπούτσι το 2014, ενώ έλαβε το βραβείο UNFP ως ο καλύτερος παίκτης της Λιγκ 1 τον Οκτώβριο του 2015.
Προσωπική ζωή
Είναι μεγαλύτερος αδερφός του Ααρόν Λεγιά Ιζεκά, επιθετικού της Άντερλεχτ
Εξωτερικοί σύνδεσμοι
Κατηγορία:Βέλγοι ποδοσφαιριστές Κατηγορία:Ποδοσφαιριστές από τη Λαϊκή Δημοκρατία του Κονγκό Κατηγορία:Ποδοσφαιριστές Εθνικής Βελγίου Κ21 Κατηγορία:Ποδοσφαιριστές Εθνικής Βελγίου Κατηγορία:Ποδοσφαιριστές Σταντάρ Λιέγης Κατηγορία:Ποδοσφαιριστές Ολιμπίκ Μαρσέιγ Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές Μπορούσια Ντόρτμουντ Κατηγορία:Ποδοσφαιριστές Βαλένθια ΚΦ Κατηγορία:Ποδοσφαιριστές Κρίσταλ Πάλας ΦΚ Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Σέντρικ Σίμονς
Ο Σέντρικ "Σεντ" Σίμονς ή απλά Σίμονς (Σάρλοτ (Βόρεια Καρολίνα), 3 Ιανουαρίου 1986) είναι επαγγελματίας Αμερικανός με Βουλγαρική υπηκοότητα καλαθοσφαιριστής. Έχει πραγματοποιήσει διεθνείς συμμετοχές με την Εθνική Ομάδα μπάσκετ της Βουλγαρίας. Έχει ύψος 2,06 μέτρα και αγωνίζεται τόσο σαν πάουερ φόργουορντ όσο και σαν σέντερ.
Σταδιοδρομία
Ο Σέντρικ Σίμονς ξεκίνησε τη μπασκετική του καριέρα παίζοντας στο κολλεγιακό πρωτάθλημα με τη φανέλα των Νιού Όρλεανς Πέλεκανς, έχοντας κατά μέσο όρο σε κάθε παιχνίδι 11.8 πόντους, 6.3 ριμπάουντ, 1.7 ασίστ και 2.5 τάπες.
Στις 29 Σεπτεμβρίου του 2007, ο Σίμονς μεταπήδησε στο NBA και συγκεκριμένα στην ομάδα των Κλίβελαντ Καβαλίερς. Λίγους μήνες αργότερα είχε ένα σύντομο πέρασμα από τη Ρίο Γκράντε Βάλει Βάιπερς, ενώ στις 21 Φεβρουαρίου του 2008, ο Σίμονς μετεγγράφη στους Σικάγο Μπουλς. Λίγο καιρό αργότερα μεταπήδησε στην Αιόβα Ένερτζι, ενώ στις 18 Φεβρουαρίου του 2009, ο Σίμονς πήρε μεταγραφή για τους Σακραμέντο Κινγκς.
Το καλοκαίρι του 2013 επέστρεψε στην Ελλάδα, αυτή τη φορά για χάρη του Ολυμπιακού. Όντας Πρωταθλητής Ευρώπης για τη σεζόν 2012-13, ο Ολυμπιακός αγωνίστηκε ενάντια στην Πινιέιρος Σκάι σε διπλό τελικό για την κατάκτηση του Διηπειρωτικού Κυπέλλου στο μπάσκετ. Μετά από δύο νίκες σε ισάριθμους αγώνες, ο Ολυμπιακός κατέκτησε το Διηπειρωτικό Κύπελλο, και ο Σίμονς τον πρώτο του διεθνή τίτλο. Στις 4 Νοεμβρίου 2014, αποτέλεσε παρελθόν από τους ερυθρόλευκους.
Το 2014 επιστρέφει για λίγο στην ιταλική Ενέλ Μπρίντιζι. Στις 8 Αυγούστου 2015 υπογράφει στην τουρκική Γκαζιαντέπ, ωστόσο φεύγει ένα μετά δίχως να αγωνιστεί σε επίσημο παιχνίδι.
Στις 28 Ιανουαρίου 2016, υπογράφει στην Μακάμπι Τελ Αβίβ και μένει εκεί μέχρι τις 12 Φεβρουαρίου.
Στις 27 Νοεμβρίου 2016 υπογράφει στην Κάλεβ από την Εσθονία. Με την Κάλεβ κατακτά το πρωτάθλημα Εσθονίας για το 2017 και στο τέλος ανανεώνει για μια ακόμη σεζόν.
Από το 2019 μέχρι το 2020 αγωνίστηκε στην Ιαπωνία.
Διεθνείς συμμετοχές
Ο Σέντρικ Σίμονς είναι διεθνής με την εθνική ομάδα καλαθοσφαίρισης της Βουλγαρίας. Μάλιστα, συμμετείχε στα προκριματικά του Ευρωμπάσκετ του 2013 όπου είχε κατά μέσο όρο 10.4 πόντους, 8.3 ριμπάουντ και 1.3 μπλοκ ανά παιχνίδι.
Παραπομπές
Κατηγορία:Αμερικανοί καλαθοσφαιριστές Κατηγορία:Βούλγαροι καλαθοσφαιριστές Κατηγορία:Καλαθοσφαιριστές Σικάγο Μπουλς Κατηγορία:Καλαθοσφαιριστές Σακραμέντο Κινγκς Κατηγορία:Καλαθοσφαιριστές Ε.Κ. Καβάλας Κατηγορία:Καλαθοσφαιριστές Εστουδιάντες Κατηγορία:Καλαθοσφαιριστές Νιου Μπάσκετ Μπρίντιζι Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Αϊόβα Ένερτζι Κατηγορία:Καλαθοσφαιριστές Ρίο Γκράντε Βάλλεϋ Βάιπερς Κατηγορία:Καλαθοσφαιριστές Άινταχο Σταμπίντ Κατηγορία:Ξένοι καλαθοσφαιριστές στην Ελλάδα
Τα Μυρμήγκια
Τα Μυρμήγκια (αγγλικά: Antz) είναι αμερικανική κωμωδία περιπέτειας κινουμένων σχεδίων του 1998, που σκηνοθετήθηκε από τους Έρικ Νταρνέλ και Τιμ Τζόνσον στα σκηνοθετικά ντεμπούτα τους και γράφτηκε από τους Πολ Γουάιτς, Κρις Γουάιτς και Τοντ Άλκοτ. Η ταινία περιλαμβάνει τις φωνές των Γούντι Άλεν, Σάρον Στόουν, Τζένιφερ Λόπεζ, Σιλβέστερ Σταλόνε, Κρίστοφερ Γουόκεν, Νταν Ακρόιντ, Αν Μπάνκροφτ, Ντάνι Γκλόβερ και Τζιν Χάκμαν. Μερικοί από τους κύριους χαρακτήρες μοιράζονται τις ομοιότητες του προσώπου με τους ηθοποιούς που τους εκφράζουν.
Πλοκή
Ένα νευρικό μυρμήγκι εργάτης που ερωτεύεται μια επαναστάτρια πριγκίπισσα γίνεται σταρ όταν αλλάζει θέσεις με ένα στρατιώτη. Ξεκινώντας να κάνει παρέλαση, βρίσκεται κάτω από τις διαταγές ενός σκληρού στρατηγού. Αλλά στην πραγματικότητα πρόκειται να πολεμήσει ενάντια σε μια στρατιά από τερμίτες.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής DreamWorks Κατηγορία:Ταινίες του 1998 Κατηγορία:Αμερικανικές κωμικές ταινίες Κατηγορία:Αγγλόφωνες ταινίες Κατηγορία:Κωμικές ταινίες κινουμένων σχεδίων Κατηγορία:Αμερικανικές 3D ταινίες Κατηγορία:Ψυχοθεραπεία στη μυθοπλασία Κατηγορία:Ταινίες με μουσική σύνθεση Τζον Πάουελ Κατηγορία:Ταινίες σε σκηνοθεσία Τιμ Τζόνσον Κατηγορία:Αμερικανικές ταινίες κινουμένων σχεδίων υπολογιστή Κατηγορία:Ταινίες σε σκηνοθεσία Έρικ Νταρνέλ Κατηγορία:Ταινίες κινουμένων σχεδίων του 1998
Grumman HU-16 Albatross
Το Grumman HU-16 Albatross είναι μια μεγάλη αμφίβια αεράκατος με δύο εμβολοφόρους κινητήρες. Αρχικά ονομαζόταν SA-16 και το 1962 μετονομάστηκε σε HU-16.